b'\n_START_ARTICLE_\nFerrari 156/85\n_START_PARAGRAPH_\nFerrari 156/85 je Ferrarijev dirkalnik Formule 1, ki je bil v uporabi v sezoni 1985, ko so z njim dirkali Michele Alboreto, Ren\xc3\xa9 Arnoux in Stefan Johansson. Alboreto se je z dvema zmagama na dirkah za Veliko nagrado Kanade in Veliko nagrado Nem\xc4\x8dije ter \xc5\xa1e \xc5\xa1estimi uvrstitvami na stopni\xc4\x8dke dolgo boril za dirka\xc5\xa1ki naslov prvaka, toda slab zaklju\xc4\x8dek sezone s \xc5\xa1tirimi zaporednimi odstopi ga je izlo\xc4\x8dil iz boja in osvojil je drugo mesto v dirka\xc5\xa1kem prvenstvu, kot tudi Ferrari v konstruktorskem prvenstvu z dvainosemdesetimi to\xc4\x8dkami, k \xc4\x8dimer je pripomogel tudi Johansson, ki je \xc5\xbee po prvi dirki sezone zamenjal Arnouxa in dosegel dve uvrstitvi na stopni\xc4\x8dke.'